สตีเฟน แมตตูน

สตีเฟน แมตตูน (; 5 พฤษภาคม 2359 - 15 สิงหาคม 2432) หรือที่คนไทยเรียกว่า หมอมัตตูน หรือ หมอมะตูม เป็นมิชชันนารีเพรสไบทีเรียนชาวอเมริกัน ซึ่งทำงานในสยามระหว่างปี พ.ศ. 2390 - 2407 งานของเขาได้แก่การแปลพันธสัญญาใหม่ เป็นภาษาไทย

 การงาน 
หมอมัตตูนทำหน้าที่เป็นล่ามให้กับทาวน์เซนด์ แฮร์ริส ในปี พ.ศ. 2399 โดยแฮร์ริสเข้ามาที่สยามเพื่อปรับปรุงสนธิสัญญาไมตรีและพาณิชย์ระหว่างสหรัฐฯ กับสยาม หรือสนธิสัญญาโรเบิร์ตส์ จากนั้นแฮร์ริสก็เดินทางไปญี่ปุ่นเพื่อรับตำแหน่งทูตสหรัฐฯ ประจำประเทศญี่ปุ่นคนแรก หมอมัตตูนจึงได้รับแต่งตั้งให้เป็นกงสุลสหรัฐคนแรกในสยาม

หลังจากกลับมาที่สหรัฐอเมริกา หมอมัตตูน ได้รับการแต่งตั้งให้เป็นอธิการบดีคนแรกของมหาวิทยาลัยจอห์นสัน ซี. สมิธ ในปี พ.ศ. 2413 โดยดำรงตำแหน่งอธิการบดีจนถึงปี พ.ศ. 2427 หลานชายของหมอมัตตูน คือนอร์มัน โทมัส เป็นผู้สมัครชิงตำแหน่งประธานาธิบดีสหรัฐฯถึง 6 ครั้งจากพรรคสังคมนิยม

ดูเพิ่ม
 เต๋อ ประทีปะเสน

 อ้างอิง 

หมวดหมู่:มิชชันนารี
หมวดหมู่:เพรสไบทีเรียน
หมวดหมู่:มิชชันนารีอเมริกันในประเทศไทย